recursal/SuperWikiNEXT-32B huggingface dataset:
அர்பத் எலோ, எலோ தரவுகோள் முறையைக் கண்டறிந்தவர்
**எலோ தரவுகோள் முறை** (*Elo rating system*) சதுரங்கம் போன்ற போட்டியாளர்-எதிர்-போட்டியாளர் பங்கேற்கும் விளையாட்டுக்களில் விளையாட்டாளர்களின் ஒப்பு நோக்கத்தக்க திறன் நிலைகளை கணக்கிடுவதற்கான முறையாகும். இந்த முறையை உருவாக்கிய அங்கேரியில் பிறந்த அமெரிக்க இயற்பியல் பேராசிரியர் அர்பத் எலோ பெயரிலேயே இது குறிப்பிடப்படுகிறது. 

சதுரங்க விளையாட்டில் தரவரிசை நிர்ணயிக்க எலோ முறை உருவாக்கப்பட்டாலும் தற்காலத்தில் இது மற்ற பல விளையாட்டுகளிலும் பயன்படுத்தப்படுகிறது. பல போட்டியாளர்கள் பங்கேற்கும் நிகழ்பட ஆட்டங்களிலும், அணி விளையாட்டுக்களான காற்பந்தாட்டம், அமெரிக்க கல்லூரி காற்பந்து, கூடைப்பந்தாட்டம், பெரும் கூட்டிணைவு அடிப்பந்தாட்டம் போன்றவற்றிலும் தரவரிசைப் படுத்தும் முறையாக எலோ முறை பயன்படுத்தப்படுகிறது.

இரு விளையாட்டாளர்களின் தரவுகோள்களுக்கிடையேயான வேறுபாடு அவர்களுக்கிடையே நடக்கும் ஆட்டத்தின் முடிவை முன்கூட்டியே முடிவுற உதவுகிறது. சமநிலையில் உள்ள போட்டியாளர்களுக்கிடையேயான ஆட்டங்களில் இருவருமே இணையான ஆட்டங்களில் வெல்ல (ஒவ்வொருவருக்கும் 50% வெற்றி) வாய்ப்புண்டு. எதிராளியை விட 100 புள்ளிகள் கூடுதலாக உள்ள போட்டியாளர் வெல்ல 64% வாய்ப்பும் 200 புள்ளிகள் கூடுதலாக உள்ளவர் வெல்ல 76% வாய்ப்பும் உள்ளதாக கணக்கிடப்பட்டுள்ளது. 

ஓர் விளையாட்டாளரின் எலோ தரவுகோள் ஓர் எண்ணால் குறிக்கப்படுகிறது. தரப்பட்டியலில் உள்ள விளையாட்டாளர்களுடன் பெறும் வெற்றி/தோல்விகளைப் பொறுத்து விளையாட்டாளரின் தரவுகோள் எண் கூடியும் குறைந்தும் வரும். ஒவ்வொரு ஆட்டத்தின் முடிவிலும் வெற்றி பெற்ற போட்டியாளர் தோல்வியடைந்தவரிடமிருந்து புள்ளிகளை பெறுவர். எவ்வளவு புள்ளிகள் பெறுவார்கள் அல்லது இழப்பார்கள் என்பது இருவரது தரவுகோள்களுக்கிடையே உள்ள வேறுபாட்டைச் சார்ந்திருக்கும். உயர்ந்த எண் பெற்றுள்ள விளையாட்டாளருக்கும் குறைந்த நிலையில் உள்ள விளையாட்டாளருக்கும் நடக்கும் ஆட்டத்தொடரில் உயர்ந்த நிலையில் இருப்பவர் கூடுதல் வெற்றிகளைப் பெறுவார் என்று எதிர்பார்க்கப்படுகிறது. இதனால் கூடிய எண்ணுள்ளவர் வென்றால் ஒருசிலப் புள்ளிகளே தோல்வியடைந்தவரிடமிருந்து பெறுவார். ஆனால் குறைந்த எண்ணில் உள்ள விளையாட்டாளர் வென்றால் மிகுந்த புள்ளிகளை தோல்வியடைந்தவரிடமிருந்து பெறுவார். ஆட்டம் சமநிலையில் முடிந்தாலும் குறைந்த எண்ணில் உள்ள விளையாட்டாளருக்கு சில புள்ளிகள் உயர்நிலை விளையாட்டாளரிடமிருந்து மாற்றப்படும்.

மேற்சான்றுகள்
-------------

1. ↑  Wood, Ben. "Enemydown uses Elo in its Counterstrike:Source Multilplayer Ladders". TWNA Group. 2009-06-12 அன்று மூலம் பரணிடப்பட்டது. 2013-11-06 அன்று பார்க்கப்பட்டது.
2. ↑  சதுரங்கத்தில், ஒரு வெற்றி ஒரு புள்ளியையும் சமநிலை ½ புள்ளியையும் தருகின்றது. எடுத்துக்காட்டாக, ஓர் எட்டு-ஆட்ட போட்டியில், ஓர் போட்டியாளருக்கு மூன்று வெற்றிகளும் மூன்று சமநிலைகளும் இரு தோல்விகளும் கிடைத்தால் அவருக்கு 8க்கு 4½ (56.25%) புள்ளிகள் கிடைக்கின்றன.
**காரிப்பட்டி** , தமிழகத்தின் சேலம் மாவட்டத்திலுள்ள அயோத்தியாபட்டினம் ஊராட்சி ஒன்றியத்துக்குட்பட்ட ஊராட்சி ஆகும். இது மாவட்ட தலைமையகமான சேலத்திலிருந்து கிழக்கு நோக்கி 15 கிமீ தொலைவில் அமைந்துள்ளது. அயோத்தியாபட்டினத்திலிருந்து 6 கி.மீ, சென்னையில் இருந்து 308 கி.மீ தொலைவிலுள்ளது. தேசிய நெடுஞ்சாலை 68 (NH 68) இந்த கிராமத்தின் வழியாகச் செல்கிறது. இது உளுந்தூர்பேட்டையையும் சேலத்தையும் இணைக்கிறது.

தபால் தலைமை அலுவலகம் காரிப்பட்டியில் உள்ளது. காரிப்பட்டி அஞ்சலகக் குறியீடு 636106. இந்தப் பகுதிவாழ் மக்களின் மொழி தமிழ் ஆகும். இங்கே ஒருங்கிணைந்த காவல் நிலையம் அமைந்துள்ளது. அவசர ஊர்தியுடன் கூடிய அரசு ஆரம்ப சுகாதார மையமும் சில தனியார் மருத்துவமனைகளும் இந்தக் கிராமத்தில் உள்ளன.

கரூர் வைஸ்யா வங்கி, (இந்தக் கிராமத்தின் இரு எல்லைகளிலும் இரண்டு கே.வி.பி. தானியங்கி பண பரிவர்த்தனை இயந்திர மையங்கள் உள்ளன - ஏடிஎம் மையம்), கூட்டுறவு வங்கி ஆகியனவும் உள்ளன. நாள் முழுவதும் சேலம் நகரிலிருந்து பேருந்து வசதி உள்ளது. குறிபிட்ட நேரங்களில் தொடர் வண்டி வசதியும் உள்ளது.

காரிப்பட்டி தி. பொன்னுமலை 1967, 1972ஆம் ஆண்டு தேர்தலில் பனமரத்துப்பட்டி தொகுதியில் இருந்து தமிழ்நாடு சட்டமன்ற உறுப்பினராகவும், ஒரு திமுக அரசியல்வாதியாகவும் இருந்தார்.[]

காரிப்பட்டிக்கு அருகில் புனித லூர்து அன்னை ஆலயம் (1.5 கி.மீ), வௌவால் தோப்பு (2 கி.மீ) ஆகிய சுற்றுலா தலங்கள் உள்ளன. ஏற்காடு 35 கி.மீ. தொலைவில் அமைந்துள்ளது.

மக்கள் வகைப்பாடு
----------------

2011 மக்கள் தொகை கணக்கெடுப்பின் படி, காரிபட்டியின் மொத்த மக்கள் தொகை 4,937. பாலியல் விகிதம் 1000 ஆண்களுக்கு 1,015 பெண்கள் என்கிற அளவில் உள்ளது. இது தேசிய சராசரி 929 யை விட அதிகமாகும். ஆறு வயதுக்கு கீழ் 470 குழந்தைகள் உள்ளன. .ஆதி திராவிடர் மற்றும் பழங்குடியினர் முறையே 57,36% மற்றும் 0.24% உள்ளனர். கிராமத்தில் சராசரி கல்வியறிவு பெற்றவர்கள் 77,95% இது தேசிய சராசரி 72,99% யை விட அதிகமாகும்[].

புவியியலும் காலநிலையும்
-----------------------

கிராமத்தின் சராசரி உயரம் 321 மீ (1,053 அடி) ஆகும்[]. இந்த கிராமம் மூன்று பக்கங்களில் மலைகளால் சூழப்பட்டுள்ளது, அதாவது, வடக்கில் சேர்வராயன் மலை, தெற்கில் ஜருகுமலை மற்றும் கிழக்கில் கொடுமலை.

இந்த கிராமத்தில் மார்ச் - ஜூன் வெயில் காலமும், அக்டோபர் - நவம்பர் மழை காலமும், டிசம்பர் - பெப்ரவரி குளிர் காலமும் நிலவுகின்றது

கல்வி
-----

லாபெல் குழந்தைகள் நர்சரி பள்ளி, அரசு உயர்நிலைப் பள்ளி, ஏபிஎஸ் தாவரவியல் பாதுகாப்பு ஆராய்ச்சி மற்றும் பயிற்சி மையம் ஆகியன அமைந்துள்ளன. இரண்டு பாலிடெக்னிக் கல்லூரிகளும், இரண்டு பொறியியல் கல்லூரிகளும், மூன்று கலை மற்றும் அறிவியல் கல்லூரிகளும் இந்த கிராமத்தை சுற்றி அமைந்துள்ளன.

பொருளாதாரம்
-----------

இந்த கிராமத்தின் முக்கிய தொழில் உழவு. ஹாட்சன் அக்ரோ ப்ரோடுடக்ட் லிமிடெட், எஸ்.பி. ஸ்பின்கிங் மில் பிரைவேட் லிமிடெட் மற்றும் சதோஷ் பிளாஸ்ட்டிக்ஸ் போன்ற தொழிற்சாலைகள் இயங்குகின்றன. பட்டுப்புழு வளர்ப்பு, கோழி வளர்ப்பு ஆகிய தொழில்களையும் செய்கின்றனர்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2015-02-09 அன்று மூலம் பரணிடப்பட்டது. 2015-01-10 அன்று பார்க்கப்பட்டது.

விக்கிமீடியா பொதுவகத்தில்,  
 ***காரிப்பட்டி***   
என்பதின் ஊடகங்கள் உள்ளன.
**இனிது இனிது காதல் இனிது** என்பது 2003 ஆம் ஆண்டு தமிழ் காதல் திரைப்படம் ஆகும். சக்தி சிதம்பரம் இயக்கினார். ராமோஜி ராவ் இப்படத்தை தயாரித்துள்ளனர்.

இப்படத்தில் ஜெய் ஆகாஷ் மற்றும் நேஹா ஆகியோர் முன்னணி கதாப்பாத்திரங்களில் நடித்துள்ளனர்.

ஹாம்சவர்தன் ஆகியோர் துணை கதாபாத்திரத்தில் நடித்துள்ளனர். 2001 ஆம் ஆண்டு தெலுங்கு திரைப்படமான *ஆனந்தம்* என்ற படத்தின் மறுஆக்கம். 2003 ஆம் ஆண்டு மே மாதம் வெளியான கலவையான விமர்சனங்களைப் பெற்றது.

நடிகர்கள்
---------

* ஜெய் ஆகாஷ் -சிபி
* நேகா -மமதி
* அம்சவர்தன் -அஜய்
* மோனிகா -திபிகா
* நாசர்
* லிவிங்ஸ்டன்
* வடிவேலு
* கருணாஸ்
* பிரமீட் நடராஜன்
* தலைவாசல் விஜய்
* சிம்ரன் -கௌரவத் தோற்றம்

தயாரிப்பு
---------

இந்தத் திரைப்படமானது ஸ்ரீனி வெய்ட்லாவின் 2001 ஆம் ஆண்டு தெலுங்கு திரைப்படமான *ஆனந்தத்தில்* மறுஆக்கம் ஆகும். முன்னணி நடிகர் ஜெய் ஆகாஷ் அதே கதாப்பாத்திரத்தில் நடித்தார்.

ஆதாரங்கள்
---------

1. ↑  "Vijay Sethupathi signs sixth project with debutant". Sify.com. 2013-12-10. 2013-12-10 அன்று மூலம் பரணிடப்பட்டது. 2014-02-18 அன்று பார்க்கப்பட்டது. Unknown parameter `|=` ignored (உதவி)
**சுன்னாகம்** அல்லது **சுண்ணாகம்** (*Chunnakam*), இலங்கைத் தீவின் யாழ்ப்பாணக் குடாநாட்டில் உள்ள நகரங்களுள் ஒன்று. இதன் பழைய பெயர் **மயிலணி** ஆகும். ஏறத்தாழக் குடாநாட்டின் மத்தியில் அமைந்துள்ள இந்த நகரம் யாழ்ப்பாண நகரிலிருந்து, காங்கேசன்துறை துறைமுகப் பட்டினத்தை இணைக்கும் காங்கேசந்துறை வீதியில், 6 ஆவது மைலில் அமைந்துள்ளது. இதன் வடக்குப் பக்கத்தில் மல்லாகமும், தெற்கே உடுவிலும், மேற்கே கந்தரோடையும், கிழக்கே புன்னாலைகட்டுவனும் அமைந்துள்ளன.

இந்த நகரம் முக்கியமான வேளாண்மைப் பகுதிகளுக்கு மத்தியில் அமைந்துள்ளதால், சிறப்பாக வேளாண்மைச் சேவைகளுக்கான மைய இடமாகவும் திகழ்கின்றது. இங்கு அமைந்துள்ள காய்கறி மற்றும் வேளாண் உற்பத்திப் பொருட்களுக்கான சந்தை இப்பகுதியில் புகழ் பெற்றது.

புகழ் பெற்ற சுன்னாகத்தவர்
-------------------------

* சுன்னாகம் குமாரசாமிப் புலவர்
* முத்துக்குமாரக் கவிராயர்
* வரத பண்டிதர்
* முருகேச பண்டிதர்
* குப்பிழான் ஐ. சண்முகன்

இவற்றையும் பார்க்கவும்
----------------------

* சுன்னாக எழுச்சி
* சுன்னாகம் தொடருந்து நிலையம்

9°44′40.94″N 80°1′34.46″E﻿ / ﻿9.7447056°N 80.0262389°E﻿ / 9.7447056; 80.0262389
**சுபன்சிரி ஆற்றுப் பாலம்** (*Subansiri river bridge*) இந்தியாவின் அருணாச்சலப் பிரதேசத்தில் உள்ள சுபன்சிரி ஆற்றின் மீது கட்டப்பட்டுள்ளது. இந்திய சீன கட்டுப்பாட்டு எல்லைகளைப் பிரிக்கும் உண்மையான கட்டுப்பாட்டுக் கோட்டுக்கு அருகில் எல்லைச் சாலை அமைப்பு இப்பாலத்தைக் கட்டியுள்ளது. பாலத்தை அருணாச்சலப் பிரதேச முதல்வர் பெமா காண்டு காணொளிக் காட்சி மூலம் திறந்து வைத்தார். சுபன்சிரி ஆற்றின் இருபுறமும் உள்ள டபோரியோ மற்றும் பிற கிராமங்களை இணைப்பதில் பாலம் முக்கியப் பங்கு வகிக்கிறது. இவர்களுக்கு இடையேயான ஒரே தகவல் தொடர்பு ஊடகமாகவும் இப்பாலம் திகழ்கிறது. 430 அடி நீளம் கொண்ட இப்பாலத்திற்கு புனரமைப்பு தேவைப்பட்ட போது ஒப்புதல் பெறப்பட்டு கட்டுமானம் மார்ச் 17 அன்று தொடங்கி 27 நாட்களில் ஏப்ரல் 14 அன்று முடிக்கப்பட்டது. புனரமைப்பிற்குப் பிறகு, பாலம் 40 டன் கனரக வாகனங்களுக்குப் பயன்படுகிறது. முன்னதாக இந்த அளவு 24 டன்னாக இருந்தது. சம்மு காசுமீர் பகுதியில் பயங்கரவாதிகளுடன் போரிட்டு தனது இன்னுயிரை இழந்த தியாகியான ஆங்பான் தாதாவின் நினைவாக பாலத்திற்கு அவர் பெயரிடப்பட்டது.

மேற்கோள்கள்
-----------

1. 1 2 3  "Key bridge in Arunachal completed in record time" (in en-IN). *The Hindu*. 2020-04-21. .
2. 1 2 3 4  Singh, Bikash. "Arunachal CM inaugurates Hangpan Dada Bridge over River Subansiri through video conferencing". *The Economic Times*. .
3. 1 2 3  Roche, Elizabeth (2020-04-20). "BRO finishes construction of key bridge over Daporijo river in Arunachal Pradesh". *mint* (ஆங்கிலம்). 2022-02-25 அன்று பார்க்கப்பட்டது.
4. 1 2 3 4  "Amidst lockdown strategically important bridge over Subansiri river in Arunachal inaugurated". *The New Indian Express*. 2022-02-25 அன்று பார்க்கப்பட்டது.
5. 1 2 3  Gurung, Shaurya Karanbir. "Border Roads Organisation constructs strategic bridge in Arunachal Pradesh". *Economic Times*.
**கிங்சுடன்** (Kingston) அல்லது **டவுன் எ டவுன்** என்பது ஆஸ்திரேலிய தென் பசுபிக் பிராந்தியத்தில் அமைந்திருக்கும் நோர்போக் தீவுகளின் தலை நகரம் ஆகும். எஆட்டின் சட்டத்துறை, நிருவாக, நீதித்துறை அலுவலகங்கள் மற்றும் துணை அரசர்க்குரிய அலுவலகம் ஆகியவை கிங்சுடனிலேயே அமைந்துள்ளன. ஆஸ்திரேலியாவின் இரண்டாவது பண்டைய நகரம் இதுவேயாகும். அத்துடன் நோர்போக் தீவு வாசிகளுக்கும் அனைத்து ஆஸ்திரேலியர்களுக்குமான மிகவும் வராலாற்று முக்கியத்துவம் மற்றும் கலாசார முக்கியத்துவம் வாய்ந்த நகரம் இதுவேயாகும். கிங்சுடன் நகரமானது 2010 ஆம் ஆண்டு சூலை 31 ஆம் திகதியன்று யுனெஸ்கோவினால் உலக மரபுரிமைத் தளமாக்கப் பட்டியலிடப்பட்டதும் பிரகடனப்படுத்தப்பட்டதுமானதும் ஆஸ்திரேலியாவின் பதினொரு குற்றவாளித் தடுப்புத் தளங்களில் ஒன்றுமான ஆஸ்திரேலிய கிங்ஸ்டன் மற்றும் ஆர்தர் வேல் வரலாற்றுப் பகுதியிலேயே (Kingston and Arthurs Vale Historic Area) அமைந்துள்ளது. இந்நகரம் எவ்வித தனித்துவமான சின்னங்களையைக் கொண்டிருக்கவில்லை.

புவியியல்
---------

கடல் மட்டத்திலிருந்து 20 மீற்றர்கள் உயரமான கிங்சுடன் சமவெளிக்குக் கிழக்குத் தெற்காக இந்நகரம் அமைந்துள்ளது.

காலநிலை
-------


| தட்பவெப்ப நிலைத் தகவல், Kingston |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 25.6(78) | 25(77) | 24.4(76) | 22.8(73) | 20.6(69) | 19.4(67) | 18.3(65) | 18.3(65) | 19.4(67) | 20.6(69) | 22.2(72) | 23.9(75) | 21.71(71.1) |
| தாழ் சராசரி °C (°F) | 19.4(67) | 20(68) | 19.4(67) | 18.3(65) | 16.1(61) | 15.6(60) | 13.9(57) | 13.3(56) | 13.9(57) | 15.6(60) | 16.7(62) | 18.3(65) | 16.71(62.1) |
| பொழிவு mm (inches) | 84(3.3) | 109(4.3) | 94(3.7) | 127(5) | 145(5.7) | 140(5.5) | 155(6.1) | 137(5.4) | 94(3.7) | 94(3.7) | 66(2.6) | 86(3.4) | 1,331(52.4) |
| *ஆதாரம்: Weatherbase*  |

வரலாறு
------

லெப்டினன்ட் பிலிப் கிட்லி மன்னனால் 1788 ஆம் ஆண்டில் மார்ச்சு மாதம் 6ஆம் திகதி இந்நகரம் நிறுவப்பட்டது.

மேற்கோள்கள்
-----------

1. ↑  Buffett, Alice Inez, *Speak Norfolk Today: An Encyclopedia of the Norfolk Island language*, Himii Publishing, Norfolk Island 1999: 24
2. ↑  
"Weatherbase: Historical Weather for Kingston, Norfolk Island". Weatherbase. 2011. 24 November 2011 அன்று பார்க்கப்பட்டது.
**இனி ஒரு சுதந்திரம்** (*Ini Oru Sudhanthiram*) 1987 ஆம் ஆண்டு மணிவண்ணன் இயக்கத்தில் திருப்பூர் என். வெங்கடாசலம் தயாரித்த இந்தியத் தமிழ் மொழி திரைப்படமாகும். இந்த படத்தில் சிவகுமார் முக்கிய கதாபாத்திரத்தில் நடித்தார். இத்திரைப்படம் 12 ஜூன் 1987 அன்று வெளியிடப்பட்டது.

கதை
---

சுந்தரமூர்த்தி ஒரு இந்தியத் தாராளவாத தலைவர். அவர் தனது ஓய்வூதியப் பணத்தை பெற முயற்சிக்கிறார் , ஆனால் அவருடைய முயற்சிகள் அனைத்தும் பயனற்றதாகிறது. அவரது மகள் கண்ணம்மா ஒரு கலெக்டரால் ஏமாற்றப்பட்டு ஒரு குழந்தையைப் பெற்றெடுத்தார் ஆனால் கலெக்டர் அந்த குழந்தையைத் தவிர்க்கிறார். மரண தண்டனை விதிக்கப்பட்ட சுந்தரமூர்த்தியால் கலெக்டர் கொல்லப்படுகிறார். அத்தகைய தலைவரின் வாழ்க்கை மற்றும் அவரது குடும்பம் சூழ்நிலைகளால் எவ்வாறு மாறுகிறது என்பது கதையின் முக்கிய அம்சமாகும்.

நடிகர்கள்
---------

* சிவகுமார்- சுந்தரமூர்த்தியாக
* நளினி
* சந்திரசேகர்- முத்துக்காளியாக
* பாண்டியன்
* ரேகா- கண்ணம்மாவாக
* ராஜா- கலெக்டராக
* ஜீவிதா
* சுலக்சனா
* ஜனகராஜ்
* செந்தில்
* கோவை சரளா
* சத்யராஜ்

உற்பத்தி
--------

மணிவண்ணன் இயக்கிய இனி ஒரு சுதந்திரம், கலைக்கோவிலின் கீழ் திருப்பூர் என். வெங்கடாசலம் தயாரித்தார். இத்திரைப்படம் நடிகர்சிவகுமாரின் 154 வது படம். இதில் ராஜா அப்போது அறியப்பட்ட "மென்மையான" பாத்திரங்களுக்கு மாறாக, எதிர்மறை கதாபாத்திரத்தில் நடித்தார்.

பாடல்கள்
--------

இத்திரைப்படத்திற்கு கங்கை அமரன் பாடல் வரிகளை அவரே இயற்றி இசையமைத்துள்ளார். அவரது மகன்கள் வெங்கட் பிரபு மற்றும் பிரேம்ஜி அமரன் பாடகர்களாக "பிரபு கங்கை அமரன்" மற்றும் "பிரேம் கங்கை அமரன்" என்ற முறையில் பெயர்களைப் பயன்படுத்தி பங்களித்தனர்.

மேற்கோள்கள்
-----------

1. ↑  "Ini Oru Sudhanthiram (1987)". *Screen4Screen*. 7 June 2021 அன்று மூலதளத்திலிருந்து பரணிடப்பட்டது எடுக்கப்பட்டது. 7 June 2021 அன்று பார்க்கப்பட்டது.
சக்ரசம்வரர் வஜ்ரவராகியுடன்
**வஜ்ரயோகினி** அல்லது **வஜ்ரவராகி** என்பது வஜ்ரயான பௌத்தத்தில் யிதமாக வணங்கப்படும் ஒரு டாகினி(डाकिनी) ஆவார். வஜ்ரயோகினியின் வழிபாடு இந்தியாவில் கி.பி 10ஆம் நூற்றாண்டுக்கும் கி.பி 12ஆம் நூற்றாண்டுக்கும் இடைப்பட்ட காலத்தில் தோன்றியிருக்கலாம் என கருதப்படுகிறது. இவர் அறிவின்மையின் மீது கொள்ளும் வெற்றியுடன் தொடர்புபடுத்தப்படுகிறார். வாருணி(மது மற்றும் குடிகாரர்களின் அதிதேவதை) இவருடைய மறைவான அம்சமாக கருதப்படுகிறார். பொதுவாக, வஜ்ரயோகினி சிவப்பு நிறமுடைய இளம் பெண்ணாக சித்தரிக்கப்படுகிறார். மேலும் இவரது நெற்றியில் முக்கண் காணப்படுகிறது. மற்ற தக்கினிகளை போலவே வஜ்ரயோகினியும் திகம்பர(வானத்தையே ஆடையாக கொளவது) உடையுடன் திகழ்கிறார். மேலும் இவர் சேத சாதனம்(छेद साधनं) எனகிற தந்திர சாதனத்தின் முக்கியமான அம்சமாக இருக்கின்றார். வஜ்ரயோகினியின் வழிபாடு உலகப்பற்று அதிகமாக உள்ளவர்களுக்கு பொருந்தக்கூடியது என கருதப்படுகிறது. இவருடைய துணை சக்ரசம்வரர். இவர் அவ்வப்போது வஜ்ரயோகினியின் தோளில் ஈட்டியாக சித்தரிக்கப்படுகிறார். வஜ்ரயோகினிக்கும், சின்ன்மஸ்தா என்ற இந்து தெய்வத்துக்கும் நிறைய ஒற்றுமைகள் உள்ளன. 

வஜ்ரயோகினி தக்கினி

மந்திரங்கள்
-----------

வஜ்ரயோகினியின் மந்திரம் பின்வருமாறு:

" **ஓம் வஜ்ரயோகினி ஹூம் ஹூம் பட் பட்** "  
  

" **ॐ वज्रयोगिनि हूँ हूँ फट् फट्** "

மேற்கோள்கள்
-----------

* English, Elizabeth (2002). *Vajrayogini: Her Visualizations, Rituals, & Forms*. Boston: Wisdom Publications. ISBN 0-86171-329-X

வெளி இணைப்புகள்
---------------

* வஜ்ரயோகினி இணையதளம்
* வஜ்ரயோகினியை குறித்த ஒரு விரிவான கட்டுரை
* வஜ்ரவயோகினியின் சித்திரங்கள்
* வஜ்ரவராகியின் மண்டலம்
* ஹேருகர் மற்றும் வஜ்ரயோகினியின் வழிபாடு

| * பா
* உ
* தொ
யிதம் |
| --- |
| ஹேருகர்கள் **·** ஹேவஜ்ரர் **·** வஜ்ரயோகினி **·** வஜ்ரகீலயர் **·** ஹயக்ரீவர் **·** சக்ரசம்வரர் **·** காலச்சக்கர மூர்த்தி **·** யமாந்தகர் |
**என்றி லங்லொவைசு** (*Henri Langlois*, 13 நவம்பர் 1914 – 13 சனவரி 1977) பிரெஞ்சு திரைப்படக் காப்பகப்படுத்துநரும் திரைப்பட தீவிரவிசிறியுமாவார். திரைப்படங்களைப் பேணிக்காப்பதலில் முன்னோடியான இவர் திரைப்பட வரலாற்றில் தாக்கமிகு நபராவார். 1950களில் பாரிசில் இவர் திரையிட்டத் திரைப்படங்கள் ஆக்குநர் கோட்பாடு உருவாவதற்கான கருத்தியலை வழங்கியதாக கருதப்படுகின்றன.

1938இல் லங்லொவைசு ஜார்ஜசு பிரான்சுவுடனும் ழான் மிட்ரியுடனும் இணைந்து *சினிமாத்தெக் பிரான்சே* (பிரான்சிய திரைப்படம்) என்ற அமைப்பையும் *பன்னாட்டு திரைப்படக் காப்பகக் கூட்டமைப்பை*யும் (FIAF) நிறுவினார். சினிமாத்தெக்கின் நீண்டகால தலைமை காப்பகப்படுத்துநரான லோட் ஐசுனருடன் ஒருங்கிணைந்து உலகப்போருக்குப் பிந்தைய திரைப்படங்களையும் திரைப்பட வரலாற்றையும் பாதுகாக்க பணியாற்றினார். தனிப்போக்குள்ள லங்லொவைசு அவர் கடைபிடித்த வழிமுறைகளுக்காக பல சர்ச்சைகளில் சிக்கினார். இளம் திரைப்பட தீவிரவிசிறிகளும் திறனாய்வாளர்கள் உருவாவதற்கும் காரணமாக இருந்தார்; பிரான்சிய புது அலை திரைப்படங்கள் உருவானதற்கும் முதன்மைக் காரணம் இவராவார்.

1974இல், லங்லொவைசிற்கு "கலைநயமிக்க திரைப்படங்கள் மீதான அவரது பற்று, கடந்தகால திரைப்படங்களை பேணிக் காப்பதில் அவருடைய பெரும் பங்களிப்பு, வருங்காலத்தைக் குறித்த அவரது அசைக்கவியலா நம்பிக்கைக்காக" மதிப்பார்ந்த அகாதமி விருது வழங்கப்பட்டது.

மேற்சான்றுகள்
-------------

1. ↑  "Henri Langlois: Phantom of the Cinematheque". *leisurefeat.com*.
2. ↑  Truffaut’s manifesto : La Politique des Auteurs at Indian Auteur
3. ↑  Wollen, Peter (2004). "The *Auteur* Theory". in Shepherdson, K. J.. *Film theory: critical concepts in media and cultural studie*. Routledge. பன்னாட்டுத் தரப்புத்தக எண்:0415259738. .
4. ↑  "HENRI LANGLOIS, 62, HISTORIAN OF FILM; Director of La Cinematheque Dies-- Founded French Archives in '36 --Collected 50,000 Movies Center of Controversy Eccentric Work Methods". *த நியூயார்க் டைம்ஸ்*. January 14, 1977.. பார்த்த நாள்: January 10, 2010.
5. ↑  IMDB: Henri Langlois - Awards

வெளி இணைப்புகள்
---------------

விக்கிமீடியா பொதுவகத்தில்,  
 ***Place Henri-Langlois (Paris)***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Henri Langlois
* cinemathequefrancaise.com பரணிடப்பட்டது 2009-04-17 at the வந்தவழி இயந்திரம்
* *கல்லறையைத் தேடு* வில் என்றி லங்லொவைசு
* Tracing the journey and impact of Henri Langlois at Indian Auteur
* CineSceneSF - The Pied Piper of the Cinematheque
**காரி கிழார்** சங்ககாலப் புலவர்களில் ஒருவர். அவரது ஒரே ஒரு பாடல் புறநானூறு 6  எண் கொண்ட பாடலாக உள்ளது.

காரி என்னும் சொல் நஞ்சைக் குறிக்கும். அது ஆகுபெயராய் நஞ்சுண்ட சிவபெருமானையும் குறிக்கும். இவரது பெயர் சிவபெருமானை அழைக்கும் பெயர்.

பாடலில் இவர் சொல்லும் கருத்துகள் புராண நம்பிக்கையின் அடிப்படையில் அமைந்துள்ளன.

பாடல் சொல்லும் செய்திகள்
------------------------

### பாண்டியன் பல்யாகசாலை முதுகுடுமிப் பெருவழுதி

'தண்டா ஈகைத் தகைமாண் வழுதி' என இவன் போற்றப்படுவதால் இவன் சிறந்த கொடைவள்ளல்களில் ஒருவன் எனத் தெரியவருகிறது.

#### வாழ்த்தியல்

தண்கதிர் மதியம் போல மற்றவர்களுக்குக் குளுமையாகவும், ஞாயிற்றின் ஒளியைப்போல மற்றவர்களுக்கு விளக்கமாவும் வாழ்வாயாக எனப் புலவர் வழுதியை வாழ்த்துகிறார்.

#### செவியறிவுறூஉ

காதுகளில் தைக்கும்படி அறிவுறுத்துவது செவியறிவுறூஉ. புலவர் அரசன் காதுகளில் உறைக்கும்படி சில செய்திகளை இப்பாடலில் கூறுகிறார். 

* பகை வென்று கொண்டுவந்த நன்கலங்களை பரிசில் பெற வருவொர்க்குச் சீர்வரிசைகளாக நல்குக.
* முனிவர் முக்கண் செல்வர் (சிவபெருமான்) திருமேனி நகர்வலம் வரும்போது உன் வெண்கொற்றக் குடை பணியட்டும்.
* நான்மறை முனிவர் கையேந்தும்போது உன் தலை வணங்கட்டும்.
* பகை நாட்டை அழித்துத் தீயிட்டுக் கொளுத்தும் புகையில் உன் பூ மாலை வாடட்டும்.
* மங்கையர் ஊடல் நீண்டு துனியாக மாறும் காலத்தில் உன் வெகுளி தணியட்டும்.

#### பொருண்மொழிக் காஞ்சி

நன்னெறியைப் பொருண்மொழி என்பது சங்ககால வழக்கு. செவியறிவுறூஉ பகுதியில் புலவர் அரசர்க்கு நன்னெறிகளாகக் கூறும் செய்திகளைப் பொருண்மொழிக் காஞ்சி என்றும் கொள்கின்றனர்.

#### புராணச் செய்தி

* 'கீழது முப்புணர் அடுக்கிய முறைமுதல் கட்டின் நீர்நிலை நிவப்பு'

உலகின் கட்டு 3 நிலைகளாக அடுக்கப்பட்டுள்ளது. அந்த அடுக்கின் இடைநில் உள்ளது நாம் வாழும் உலகம். கீழே உள்ளது நீர்நிலை ஓங்கியுள்ள உலகம்.

* 'மேலது ஆனிலை உலகம்'

மேலே உள்ளது ஆன்மாக்கள் வாழும் உலகம்.

இங்கெல்லாம் முதுகுடுமிப் பெருவழுதியின் புகழ் பரவ வேண்டும் என்று இப்புலவர் வாழ்த்துகிறார்.

#### பழந்தமிழ்

* ஞமன்ன் = எமன்
* தொடுகடல் = வங்கக் கடலின் பழங்காலத் தமிழ்ப் பெயர்
* பற்றலியரோ = பற்றுக

வெளி இணைப்புகள்
---------------

1. ↑  காரி கிழார் பாடல் புறநானூறு 6
**கிசான் விகாசு பத்திரம்** *(Kisan Vikas Patraஎ)* ன்பது ஒரு சேமிப்பு சான்றிதழ் திட்டமாகும். இது 1988ஆம் ஆண்டில் இந்தியா அஞ்சல் துறையில் முதன்முதலில் தொடங்கப்பட்டது. ஆரம்பக் காலங்களில் இது வெற்றிகரமாக இருந்தது. இந்திய அரசு சியாமளா கோபிநாத்தின் மேற்பார்வையில் ஒரு குழுவை அமைத்தது இத்திட்டம் குறித்து பரிந்துரையினை கோரியது. இத்திட்டம் தவறாகப் பயன்படுத்தப்பட வாய்ப்புள்ளதாக இந்த குழு அரசாங்கத்திற்குப் பரிந்துரை செய்தது. இதன் அடிப்படையில் இத்திட்டத்தை இந்திய அரசு 2011ல் நிறுத்தி வைத்தது. பின்னர் புதிய அரசாங்கம் 2014இல் மீண்டும் தொடங்கியது.

கீழ்கண்டவர்கள் கிசான் விகாசு பத்திரத்தினை பெறலாம்:

* வயது வந்த ஒருவர் தனது சொந்த பெயரில், அல்லது மைனர் சார்பாக
* அறக்கட்டளை
* இரண்டு பெரியவர்கள் கூட்டாக

முதலீட்டு வரம்புகள்
-------------------

கிசான் விகாசு பத்திரச் சான்றிதழ்கள் ரூ 1000, ரூ 5000, ரூ .10000 மற்றும் ரூ .50000 ஆகிய பிரிவுகளில் கிடைக்கின்றன. முதலீடு செய்யக்கூடிய குறைந்தபட்ச தொகை ரூ. 1000மாக இருப்பினும், இதில் முதலீடு செய்ய அதிகபட்ச வரம்பு இல்லை.

வரி சலுகைகள்
------------

கிசான் விகாசு பத்திர முதலீட்டாளருக்கு எந்த வருமான வரிச் சலுகைகளையும் வழங்கப்படவில்லை. முதலீட்டில் 80Cன் கீழ் எந்தவொரு விலக்கையும் கோரவோ அல்லது முதிர்வு/திரும்பப் பெறும்போது பெறப்பட்ட வட்டிக்கு வரி விலக்கோ கிடையாது. எவ்வாறாயினும், முதிர்ச்சியடைந்தவுடன் திரும்பப் பெறுதலின்போது மூலத்தில் (டி.டி.எஸ்) வரி குறைப்பிலிருந்து விலக்கு அளிக்கப்படுகிறது.

வட்டி வருமானம்
--------------

கிசான் விகாஸ் பத்திரத்தில் முதலீடு செய்யப்பட்ட தொகை (முதன்மை) தற்போதுள்ள வட்டி விகிதத்தின்படி 124 மாதங்களில் இரட்டிப்பாகும். அக்டோபர் 1, 2021 முதல் டிசம்பர் 31 2021 வரை வட்டி விகிதம் 6.9% ஆகக் குறைக்கப்பட்டுள்ளது.

திரும்பப் பெறுதல்
-----------------

கிசான் விகாஸ் பத்திரத்தின் முதலீட்டினை 124 மாதங்களுக்குப் பிறகு (10 ஆண்டுகள் மற்றும் 04 மாதங்கள்) திரும்பப் பெறலாம். இதன் முதிர்வு காலம் 2 ஆண்டுகள் 6 மாதங்கள் (30 மாதங்கள்). இப்பத்திரத்தினை முன்கூட்டியே காசாக்க இயலாது. பத்திர தாரர் இறக்க நேரிட்டாலோ அல்லது நீதிமன்ற உத்தரவின் பேரில் முதலீடு திரும்பப் பெற இயலும்.

மேற்கோள்கள்
-----------

1. ↑  Singh, Sandeep. "From April 1, Kisan Vikas Patra Interest Rate Cut To 6.9%, Maturity Period Extended". *NDTV*. 25 November 2020 அன்று பார்க்கப்பட்டது.
**என்றி அட்ஸன்** (Henry Hudson) ஆசிய நாடுகளுக்குப் புதுவழி கண்டுபிடிக்க முயன்ற இங்கிலாந்தைச் சார்ந்த கப்பலோட்டி ஆவார்.

1607ல் கடற்பயணம்
----------------

வட துருவத்தின் வழியாக சப்பானுக்கும் சீனாவுக்கும் செல்ல முடியுமென்று ஹட்ஸன் கருதினார். இதற்காக 1607-ல் இவர் ஒரு கப்பலில் புறப்பட்டார். கிரீன்லாந்தைத் தாண்டிச் சென்றபோது, கடல் உறைந்து இவருடைய வழியை மறைத்தது. எனவே இவர் திரும்பிவிட்டார். அடுத்த ஆண்டும் இவர் புறப்பட்டுச் சென்றபோது, இவ்விதமே தோல்வியுற்றுத் திரும்பினார்.

1609ல் கடற்பயணம்
----------------

ஆலந்து டச்சு கிழக்கிந்தியக் கம்பெனி நிறுவனத்திற்காக அட்சன் 1609-ல் தம் மூன்றாவது பயணத்தை மேற்கொண்டார். முன்போலவே, கடல் உறைந்து இவருடைய பாதையை மறைத்தது. இவர் தாயகம் திரும்பாமல், மேற்குத்திசை வழியாகச் சீனாவுக்குச் செல்ல நினைத்து, வட அமெரிக்கக் கரையோரமாகச் சென்றார். அங்கு, இப்போது நியூயார்க் நகரம் உள்ள விரிகுடாவை அடைந்து, ஆற்றின் வழியாக உட்பிரதேசத்திற்குச் சென்றார். அப்பிரதேசத்தைத் தாம் கண்டுபிடித்ததால், அது தம்மை அனுப்பிவைத்த டச்சுக்காரர்களுக்குச் சொந்தமென அறிவித்தார். டச்சக்காரர்கள் பிறகு அங்குக் குடியேறினர். அதுவே பின்னர் நியூயார்க் நகரமாக வளர்ச்சி அடைந்தது.

1610ல் கடற்பயணம்
----------------

ஆலந்துக்கு அட்சன் திரும்பிச் செல்லும்போது லண்டனில் இவருடைய கப்பலை ஆங்கிலேயர் பறிமுதல் செய்தனர். இங்கிலாந்துக்கே இனி சேவை செய்வதாக அட்சன் வாக்குறுதி அளித்து, தம் நான்காவது கடல் பயணத்தை ஆங்கிலக் கப்பலொன்றில் 1610ல் மேற்கொண்டார். கிரீன்லாந்தைக் கடந்து செல்லும்போது கடல் உறைந்துவிட்டது. கப்பலும் சிக்கிக்கொண்டது. உணவும் தீர்ந்துபோனதால் ஹட்ஸனும் அவருடன் சென்றவர்களும் மிகுந்த துன்பம் அடைந்தனர்.

1611ல் கடற்பயணம்
----------------

1611ல் கோடைக்காலம் வந்து கப்பல் புறப்பட்டபோது, கப்பலிலிருந்த சிலர் ஹட்ஸனுக்கு எதிராகக் கிளர்ச்சி செய்தனர். ஹட்ஸனையும் அவருடைய இளம் மகனையும் மற்றும் ஏழுபேர்களையும் பாதுகாப்பற்ற ஒரு சிறு படகில் ஏற்றி அனுப்பிவிட்டார்கள். படகு எங்கு சென்றதோ, தெரியவில்லை. ஹட்ஸனைப் பற்றிய விவரமும் கிடைக்கவில்லை. ஹென்றி ஹட்ஸன் 1611-ல் மறைந்தார்.

புகழ்
-----

இவர் மறைவதற்கு நான்கு ஆண்டுகளுக்கு முன்தான் என்றி அட்சனுடைய புகழ் பரவியது. அதற்கு இவர் மேற்கொண்ட கடல் பயணங்களே காரணம். வட அமெரிக்காவிலுள்ள அட்சன் ஆறு, அட்சன் விரிகுடா, அட்சன் நீரிணை ஆகியவை இவர் பெயரால் அழைக்கப்படுபவை.

மேற்கோள்கள்
-----------

* "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.

வெளி இணைப்புகள்
---------------

1. 
2. பரணிடப்பட்டது 2020-09-09 at the வந்தவழி இயந்திரம்
3. பரணிடப்பட்டது 2012-02-19 at the வந்தவழி இயந்திரம்
4. 
5. 
6. 
7. 
8. பரணிடப்பட்டது 2014-04-21 at the வந்தவழி இயந்திரம்
9. 
10. பரணிடப்பட்டது 2007-08-24 at the வந்தவழி இயந்திரம்
**ஸ்டீபன் பெயின்ஸ்டோன்** (*Stephen Mark Feinstone*) ஒரு நச்சுயிரியல் வல்லுநர் ஆவார், இவர் ஆல்பர்ட் கபிகியன் மற்றும் ராபர்ட் எச். பர்செல் ஆகியோருடன் சேர்ந்து, 1973 இல் கல்லீரல் அழற்சி வகை ஏ வைரஸ் (HAV) ஐக் கண்டறிந்தார்.

அவர் தனது இளங்கலை கல்வியை ஜான்ஸ் ஹாப்கின்ஸ் பல்கலைக்கழகத்தில் நிறைவுசெய்தார். தனது மருத்துவ பட்டப் படிப்பை டென்னசி பல்கலைக்கழகத்தில் முடித்தார். 1971 ஆம் ஆண்டில் அவர் தொற்று நோய்களுக்கான ஆய்வகத்தில் சேர்ந்தார். 1973 ஆம் ஆண்டில் அவர் கல்லீரல் அழற்சி வகை ஏ வைரஸ் (HAV) அடையாளம் கண்டார். அதே குழு வைரஸ் ஆன்டிஜென் மற்றும் ஆன்டிபாடி அளவைக் கணக்கிடும் முதல் மதிப்பீட்டை உருவாக்கியது, மேலும் அந்த அலைகளை பயன்படுத்தி ஜார் ஆல்டர் மற்றும் குழுவுடன் சேர்ந்து ஹார்வி ஹெபடைடிஸ் ஏ மற்றும் ஹெபடைடிஸ் பி ஆகியவற்றின் குருதி நிணநீர் விலக்கு மூலம் முன்னர் அறியப்படாத மூன்றாம்ச ஹெபடைடிஸை நிரூபித்தார். முதலில் A, அல்லாத B ஹெபடைடிஸ் (NANBH) என்று பெயரிடப்பட்டது. சிரோன் கார்ப்பரேஷனில் உள்ள மைக்கேல் ஹாக்டனின் ஆய்வகம் இறுதியில் NANBH சார்ந்தவற்றை பற்றி கண்டறிந்து 1989 ஆம் ஆண்டில் ஹெப்பிடிஸ் சி என அடையாளம் காட்டியது.

மேற்கோள்கள்
-----------

1. ↑  Feinstone, Stephen M.; Kapikian, Albert Z.; Purcell, Robert H. (1973). "Hepatitis A: Detection by Immune Electron Microscopy of a Viruslike Antigen Associated with Acute Illness". *Science* **182** (4116): 1026–1028. doi:10.1126/science.182.4116.1026.
2. ↑  "Stephen M. Feinstone, MD" (PDF). 2014-08-24 அன்று மூலம் (PDF) பரணிடப்பட்டது. 19-09-2016 அன்று பார்க்கப்பட்டது. Check date values in: `|accessdate=` (உதவி)
3. ↑  "Isolation of a cDNA clone derived from a blood-borne non-A, non-B viral hepatitis genome". *Science* **244** (4902): 359–62. April 1989. doi:10.1126/science.2523562. பப்மெட்:2523562.
**கிங்லோ ஆறு** (*Hinglo River*)(ஹிங்லோ என்றும் உச்சரிக்கப்படுகிறது) என்பது இந்திய மாநிலங்களான சார்கண்ட்டு மற்றும் மேற்கு வங்கத்தில் பாயும் அஜய் ஆற்றின் கிளை ஆறாகும்.

ஆற்றோட்டம்
----------

 கிங்லோ ஆறு
கிங்லோ சந்தால் பர்கானாசில் தொடங்கி, அஜய் ஆற்றுக்கு இணையாகச் சிறிது தூரம் ஓடி, பீம்கருக்குப் பிறகு சிறிது தூரம் ஓடுகிறது. பிர்பூம் மாவட்டத்தின் பலஷ்டாங்கா கிராமத்திற்கு அருகில் 2,009 எக்டேர்கள் (4,960 ஏக்கர்கள்) நீர்பிடிப்பு பகுதியைக் கொண்டுள்ளது.

நீர்ப்பாசனம் மற்றும் வெள்ளம்
----------------------------

கிங்லோவின் குறுக்கே அஜய் மற்றும் கோப்பாய்க்கு இடைப்பட்ட பகுதிகளில் கட்டப்பட்ட அணைமூலம் நீர்ப்பாசனம் வழங்கப்படுகிறது. ஆனால் சுற்றுச்சூழல் ஆர்வலர்கள் இந்த அணையின் காரணமாக வெள்ளப்பெருக்கு ஏற்படுகிறது என்று குற்றம் சாட்டுகின்றனர்.

கிங்லோ அணையின் கொள்ளளவு 17,102,000 கன சதுர மீட்டர்கள் (13,865 acre⋅ft)  ஆனால், கால்வாய் பாசனத்துக்கான நீர் ஆதாரங்களை முறையாக நிர்வாகம் செய்யாததால், ஆற்றின் படுகை உயர்ந்து, கால்வாய்கள் தூர்ந்து வருகிறது. மேலும், அணையில் வண்டல் மண் படிந்துள்ளது. பருவமழைக் காலத்தின் கடைசிக் கட்டத்தில் அதிக மழை பெய்தால் அணையில் நீரைத் தேக்கிவைக்க இயலாமல், அதிக அளவு நீர் திறந்து விடப்படுகிறது. இந்த உபரி நீர் ஆற்றின் கரை மற்றும் கால்வாய்களில் நிரம்பி வழிகிறது. பக்கவாட்டு தடுப்புகள் எல்லா இடங்களிலும் சரியாகக் கட்டப்படவில்லை. மேலும் பலவீனமான இடங்களில் கரைகள் உடைந்து வெள்ளத்தை ஏற்படுத்துகின்றன. வெள்ள நீர் வெளியேறும் பாதையும் ஒழுங்காக இல்லாததால் நீர் ஆங்காங்கே தேங்குகிறது.

மேற்கோள்கள்
-----------

1. ↑  "Department of Agriculture, Soil Conservation Section". Birbhum District. 2009-03-25 அன்று பார்க்கப்பட்டது.
2. ↑  "Dams, officials to blame more for Bengal floods than rains". 2008-11-20 அன்று மூலம் பரணிடப்பட்டது. 2009-03-25 அன்று பார்க்கப்பட்டது.
3. ↑  "Poverty and Vulnerability" (PDF). *Vulnerability due to flood*. Human Development Report: Birbhum. 7 August 2010 அன்று மூலம் (PDF) பரணிடப்பட்டது. 2010-06-15 அன்று பார்க்கப்பட்டது.
**தொல் ஏரி** (*Thol Lake*) அல்லது **தொல் பறவைகள் சரணாலயம்** எனப்படும் இது, இந்தியாவின், குசராத்து மாநிலத்தில் அமைந்துள்ள செயற்கை நன்னீர் ஏரியாகும். பாசனத்திற்காக 1912 ஆம் ஆண்டு கட்டப்பட்ட இந்த ஏரி, 1988 ஆம் ஆண்டு தொல் பறவைகள் சரணாலயம் என அறிவிக்கப்பட்டது; சதுப்பு நிலங்களால் சூழப்பட்ட தொல் ஏரி, 60% நீர் பறவைகள் உட்பட சுமார் 150 வகையான பறவைகளின் வசிப்பிடமாக உள்ளது. மேலும், ஏரி மற்றும் அதன் சுற்றுப்புறப் பகுதிகளில், பூநாரைகள், சாரசு கொக்குகள் போன்ற இடம்பெயரும் பறவைகளின் இனப்பெருக்க கூடுகள் பெருமளவில் காணப்படுகிறது.

அமைவிடம்
--------

மேசனா மாவட்டம், தொல் நாட்டுப்புறப் பகுதியில் அமைந்துள்ள இந்த ஏரி, அகமதாபாத் நகரத்திலிருந்து சுமார் 10 கி.மீ தூரத்தில் உள்ளது. ஏரி மற்றும் அதை சுற்றியுள்ள 7 ச.கி.மீ பரப்பளவையும் 1988 ஆம் ஆண்டு பறவைகள் சரணாலயமாக அறிவிக்கப்பட்டிருக்கிறது.

புகலிடம்
--------

தொல் ஏரிக்கு புகலிட பறவைகள் ஏராளமாக வருகை தருகின்ற, கொக்குகள், நாரைகள், நீர் வாத்துகள், கரண்டி வாயன், செந்நாரை, விசிலடிச்சான், பெருங்கொக்கு, வெண்கொக்கு போன்ற சுமார் 100 வகையான பறவையினங்கள் இங்கு காணப்படுகின்றன. மேலும், சிவப்பு கழுத்தும் நீண்ட கால்களையும் கொண்ட இந்திய சாரசு கொக்கு எனும் பறவையினம் இவற்றில் குறிப்பிடத்தக்க ஒன்றாகும். மழைக்காலம் முடிந்தபின்னர் நவம்பர், மற்றும் பிப்ரவரி வரையான காலம் இந்த சரணாலயத்திற்கு இடப்பெயர்வுக்கு ஏற்றக் காலமாகும்.

சான்றாதாரங்கள்
--------------

1. ↑  "Thol Sanctuary, Ahmedabad, Gujarat". 2015-05-12 அன்று மூலம் பரணிடப்பட்டது. 2016-10-20 அன்று பார்க்கப்பட்டது.
2. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
3. 1 2  **Lua error in Module:Citation/CS1/Date\_validation at line 148: attempt to index field 'quarter' (a nil value).**
**ஸ்டீபன் ஹாக்கிங் வாழ்வும் பணியும்** என்ற புத்தகம் ஆங்கிலப் புத்தகமான **Stephen Hawking: His Life and Work** என்பதன் தமிழ் மொழி பெயர்ப்பாகும். ஆங்கில மூலத்தை எழுதியவர் *கிட்டி பெர்கூசன்* (Kitty Ferguson) ஆவார். இதை ச. வின்சென்ட் மொழி பெயர்த்துள்ளார். இப்புத்தகம் ஸ்டீபன் ஹாக்கிங் வாழ்க்கையையும் அவரது ஆராய்ச்சி மற்றும் கண்டுபிடிப்பு தொடர்பான கட்டுரைகளையும் கொண்டுள்ளது. *எதிர் வெளியீடு* பதிப்பகம் இப்புத்தகத்தை வெளியிட்டுள்ளது.

உள்ளடக்கம்
----------

இந்நூல் மொத்தம் நான்கு பகுதிகளைக் கொண்டுள்ளது. ஒவ்வொரு பகுதியிலும் ஒவ்வொரு காலகட்டத்தில் நிகழ்ந்தவற்றைப் பற்றியக் கட்டுரைகளை உள்ளடக்கியது.

* பகுதி- 1 (1942- 1975)
* பகுதி- 2 (1970- 1990)
* பகுதி- 3 (1990- 2000)
* பகுதி- 4 (2000- 2011)

மொழிபெயர்ப்பாளர் குறிப்பு
-------------------------

*ஸ்டீபன் ஹாக்கிங்கை நோய் மிக மெதுவாகவே பாதித்தது. லூக்காசியன் பேராசிரியராக ஆகும் போது, அவரால் நடக்க முடியாது, தானே சாப்பிட முடியாது, கீழே சாயும் அவரது தலையை அவரால் மீண்டும் உயர்த்த முடியாது. பேச்சும் குளறியது. அவருக்கு மிகவும் நெருக்கமாக இருப்பவர்களால் தான் அவர் என்ன பேசுகிறார் என்பதைப் புரிந்து கொள்ள முடியும். ஆனால் ஹாக்கிங் அப்போதும் , இப்போதும் கூட செயலற்றவர் அல்ல. என்றும் செயல்படுகின்ற கணிதவியல் நிபுணர். இயற்பியல் அறிஞர். அப்போதே கூட அவரை ஐன்ஸ்டைனுக்கு அடுத்த ஆற்றல்மிக்க அறிவியலாளர் என்று அழைத்தார்கள். கேம்பிரிட்ஜ் பல்கலைக்கழகத்தில் லூக்காசியன் பேராசிரியர் பதவி மிக மதிப்பு வாய்ந்தது. 1663 ஆம் ஆண்டு முதல் அளிக்கப்பட்டு வரும் இப்பதவியில் இரண்டாவது பேராசிரியராக சர் ஐசக் நியூட்டன் இருந்திருக்கிறார்.*

வெளியிணைப்புகள்
---------------

* ஸ்டீபன் ஹாக்கிங் வாழ்வும் பணியும்  தினமணி, நாள்: ஜனவரி 4, 2015.
* ஸ்டீபன் ஹாக்கிங் புத்தகங்கள் தமிழில்
.தொலைபேசியில் ஒட்டு கேட்கும் வழக்கு:

தொலைபேசிப் பேச்சை ஒட்டு கேட்பது அடிப்படை உரிமையை மீறுவதாகும். எனினும் சில முக்கிய சந்தர்ப்பங்களில் அரசு அதைச் செய்யலாம் என்று உச்ச நீதிமன்றம் தீர்ப்பளித்துள்ளது.
தொலைபேசி பேச்சை அரசு ஒட்டு கேட்பதற்கு எதிர்ப்பு தெரிவித்து பொதுநலன் வழக்கை மக்கள் சிவில் உரிமை கழகம் (பியுசில்) என்ற அமைப்பு தாக்கல் செய்திருந்தது. அந்த வழக்கை நீதிபதிகள் குல்தீப் சிங், சாஹீர் அகமது கொண்ட டிவிஷன் பெஞ்ச் விசாரித்துத் தீர்ப்பளித்தது.
தனிநபரின் அந்தரங்கத்தில் தலையிடுவது அடிப்படை உரிமைக்கு முரணானது. தொலைபேசி பேச்சை ஒட்டுக் கேட்பது அத்தகைய உரிமையை மீறுவதாகுமென்று பெஞ்ச் தெரிவித்தது.
1855 ஆம் ஆண்டு இந்திய தந்திச் சட்டம் பிரிவு 2ஆம் விதிகளின் படி தொலைபேசிப் பேச்சை ஒட்டு கேட்க அரசுக்குத் தகுதியிருந்தாலும், நியாயமான வகையில் விதிமுறைகளை உருவாக்கி அரசு தெளிவுபடுத்த வேண்டும். அது வகுக்கப்படும் வரையில் தொலைபேசி பேச்சை ஒட்டு கேட்பது குறித்த வழிகாட்டுதலை அரசு உருவாக்குமாறு பெஞ்ச் கோரியது.. 
விதிகள் உருவக்கப்படும் வரையில் சில நிபந்தனைகளை நீதிமன்றம் விதித்துள்ளது. 5 ஆம் பிரிவின் படி தொலைபேசி பேச்சை ஒட்டு கேட்பதற்கு ஒன்றிய அரசின் உள்துறைச் செயலர் அல்லது மாநில உள்துறை செயலரிடம் உரிய அனுமதியை பெற வேண்டும் 

சில அசாதாரணமான சந்தர்ப்பங்களில் ஒன்றிய அரசு அல்லது மாநில அரசின் கூடுதல் செயலருக்குக் குறையாத அந்தஸ்துள்ள அதிகாரிகளிடம் அனுமதி பெற்றுக் கொள்ளலாம்.

தனது உத்தரவில் நீதிமன்றம் மேலும் கூறியிருப்பதாவது, தொலைபேசி பேச்சை ஒட்டுக் கேட்க அனுமதிப்பது இரண்டு மாதங்களுக்கு மட்டுமே செல்லுபடியாகும். தேவைப்பட்டால் அதிகபட்சமாக 6 மாதம் வரை அனுமதியுண்டு.

தொலைபேசி பேச்சை ஒட்டுக் கேட்க அனுமதிக்கும் எந்த ஆணையையும் மறுமதிப்பீடு செய்ய மத்தியிலும் மாநிலங்களிலும் ஆய்வுக் குழுவை நியமிக்க வேண்டும். ஆணையை இரண்டு மாதங்களுக்குள் கமிட்டி ஆய்வு செய்ய வேண்டும். மைய அரசில் அமையும் குழுவில் மத்திய அமைச்சகச் செயலர், டெலிகாம் செயலர் இருப்பர், மாநில அளவில் அரசுத் தலைமைச் செயலர், உள்துறை செயலர் அங்கம் வகிப்பர்.
தொலைபேசி ஒட்டுக் கேட்கப்பட்டது குறித்து அனைத்து ஆவணங்கள் மற்றும் இதர நிருவணங்களையும் சம்பந்தப்பட்ட அதிகாரிகள் வைத்திருக்க வேண்டும் என்று நீதி மன்றம் உத்தரவிட்டுள்ளது.
**தொலைவு தகு வெளி** (ஆங்கிலம்:Metrisable Space) கணிதத்தில் பகுவியல் என்ற பிரிவில் உள்ள ஒரு முக்கிய கருத்துப்பொருள் ஆகும். இது இடவியல் வெளிகளில் மிகவும் பயன்படும் ஒரு வெளியாகும். மெய்யெண்களின் கணத்தின் மேல் உள்ள இயற்கை இயல்வெளிக்கு பல அதிகப்படி இயல்புகளுள்ளன. அவைகளில் முக்கியமானது தொலைவு என்ற கருத்தை அதனுள் கொண்டது தான். அதாவது, **R** (மெய்யெண்களின் கணம்) இல் *x* , *y* என்ற எந்த இரண்டு புள்ளிகளுக்கிடையேயும்

{\displaystyle \;d(x,y)=(x^{2}-y^{2})^{1/2}}

என்ற ஒரு தொலைவு எண் உள்ளது. இந்தத்தொலைவு எண் அடித்தளத்தில் நான்கு கட்டுப்பாடுகளைக்கொண்டது. இவை 1906 இல் ஃப்ரெஷெ (Frechet) யால் முதன்முதல் இப்படி வகுக்கப்பட்டது. *x, y, z* என்பவை வெளியில் எந்த மூன்று புள்ளிகளாக இருந்தாலும்,

(**தொ 1**): {\displaystyle \;x\neq y} என்றால் {\displaystyle \;d(x,y)} ஒரு நேர்ம மெய்யெண்.

(**தொ 2**): {\displaystyle \;d(x,y)=0}

(**தொ 3**): {\displaystyle \;d(x,y)=d(y,x)}

(**தொ 4**): {\displaystyle \;d(x,y)\leq d(x,y)+d(y,z)}

ஒரு இடவியல் வெளியில் இப்படி ஒரு ‘*d*’ என்ற தொலைவு இருக்க முடியுமானால் அவ்விடவியல் வெளிக்கு *தொலைவுதகு வெளி* என்று பெயர். தொலைவு ஒன்று மேற்கண்ட நான்கு கட்டுப்பாடுகளுடன் இருந்துவிட்டால் அவ்வெளியை *தொலைவு வெளி* என்றே சொல்லப்படும்.

எல்லா இடவியல் வெளியிலும் இது சாத்தியமில்லை. ஆனால் பல செயற்பாடுகளில் தொலைவு தகுமை என்பதைவிட ஒரு குறைந்த கட்டுப்பாடே போதுமானதாக உள்ளது. அது என்னவென்றால்,
(\*) *p, q* என்ற ஒவ்வொரு இரண்டு புள்ளிகளுக்கும் ஒன்றை ஒன்று வெட்டாத இரண்டு அண்மைகள் இருக்கவேண்டும்.

இவ்விதம் (\*) என்ற கட்டுப்பாட்டை மெய்யாக்கும் இடவியல்வெளிக்கு ஹௌஸ்டார்ப்ஃ வெளி என்று பெயர். தொலைவுதகு வெளிகள் ஹௌஸ்டார்ப்ஃ வெளிகள்தாம்.

இதைச்சார்ந்த ஒரு சோகமான குறிப்பு. ஹௌஸ்டார்ப்ஃ (1868 – 1942) ஒரு சிறந்த ஜெர்மானிய கணிதவியலாளர்கணித இயலாளர். கணிதத்தில் பல சாதனைகளை புரிந்தவர். தற்கால இடவியலின் முன்னோடி. அதை முதன் முதலில் கணிதத்தின் ஒரு பிரிவாக்கி நூலாக எழுதியவர். அவரும் அவரது மனைவியாரும் ஜெர்மனியில் அக்காலத்து நிலைமையினால் உந்தப்பட்டு தற்கொலை புரிந்துகொண்டார்கள்.
நியூட்டனுடைய ஈர்ப்பு பற்றிய விதியில் ஈர்ப்பியல் மாறிலி *G* ஒரு முக்கிய மாறிலியாகும்.
**ஈர்ப்பியல் மாறிலி** (*gravitational constant* அல்லது *universal gravitational constant*) என்பது இரு பொருட்களுக்கிடையிலான ஈர்ப்பு விசையைக் கணிப்பதற்காகப் பயன்படுத்தப்படும் ஒரு முக்கிய இயற்பியல் மாறிலியாகும். இம்மாறிலி **நியூட்டனின் மாறிலி** (*Newton's constant*) எனவும் அழைக்கப்படுகிறது. இதனை *G* எனும் ஆங்கில எழுத்தால் குறிப்பர். (*g* - புவிஈர்ப்பு முடுக்கத்தைக் குறிக்கிறது.). ஈர்ப்பியல் மாறிலியின் அளவு கிட்டத்தட்ட 6.67408(31)×10−11 m3⋅kg−1⋅s−2 ஆகும்.

விதிகளில் பயன்பாடு
------------------

இரு பொருட்களுக்கிடையில் காணப்படும் ஈர்ப்பு விசையை அளப்பதற்கான சமன்பாட்டில் ஈர்ப்பியல் மாறிலி பயன்படுத்தப்படுகின்றது. இச்சமன்பாட்டில் m1, m2 என்பன இரு பொருட்களின் திணிவுகளைக் குறிக்கின்றன. r என்பது இரு பொருட்களுக்கிடையிலான தூரத்தையும், G என்பது ஈர்ப்பு மாறிலியையும் குறிக்கின்றது.

{\displaystyle F={\frac {Gm\_{1}m\_{2}}{r^{2}}}\ }
இம்மாறிலியை மிகத் துல்லியமாக இன்னமும் அளக்க முடியவில்லை. கிட்டத்தட்ட 1.2×10−4 எதிர்பார்க்கப்படும் வழுவோடு அளக்கப்பட்ட அளவீடு வருமாறு.

{\displaystyle G=6.67384(80)\times 10^{-11}\ {\mbox{m}}^{3}\ {\mbox{kg}}^{-1}\ {\mbox{s}}^{-2}=6.67384(80)\times 10^{-11}\ {\rm {N}}\,{\rm {(m/kg)^{2}}}}

மேற்கோள்கள்
-----------

1. ↑  "CODATA Value: Newtonian constant of gravitation". *The NIST Reference on Constants, Units, and Uncertainty*. US National Institute of Standards and Technology. June 2015. 2015-09-25 அன்று பார்க்கப்பட்டது. 2014 CODATA recommended values
**வி. எம். கிரிஜா** (V. M. Girija பிறப்பு: ஜூலை 27, 1961) மலையாள மொழியில் எழுதும் ஓர் இந்தியக் கவிஞர் மற்றும் கட்டுரையாளர் ஆவார். *பிரேம் - ஏக் ஆல்பம்*, இந்தியில் இருந்து மொழிபெயர்த்த கவிதைத் தொகுப்பான *பிரணயம் ஓரல்பம்* உள்ளிட்ட பல நூல்களை வெளியிட்டுள்ளார். கேரள சாகித்ய அகாதமி இவருக்கு 2018 ஆம் ஆண்டுக்கான சிறந்த கவிஞர் விருதை வழங்கியது மேலும் 'இலக்கியத்துக்கான சங்ம்புழா விருது' மற்றும் 'பஷீர் அம்மா மலையாள புரசுகாரம்' ஆகியவற்றைப் பெற்றுள்ளார்.

சுயசரிதை
--------

வி. எம். கிரிஜா ஜூலை 27, 1961 இல் வடக்கேப்பட்டு வாசுதேவன் பட்டத்திரிப்பாட் மற்றும் கௌரி தம்பதியினருக்கு, கேரளா, பாலக்காடு மாவட்டத்தில் ஷொர்னூருக்கு அருகிலுள்ள பருத்திப்ரா என்ற கிராமத்தில் பிறந்தார். பட்டாம்பியில் உள்ள சமஸ்கிருதக் கல்லூரியில் மலையாளத்தில் முதுகலைப் பட்டம் பெற்றார்.இவர் சிறுவயதிலேயே கவிதைகள் எழுதத் தொடங்கினார். இவரது கவிதைகள் மாத்ருபூமியின் *பாலபங்க்தியில் வெளிவந்தன*. 1983 ஆம் ஆண்டு அனைத்திந்திய வானொலியில் அறிவிப்பாளராகச் சேர்ந்ததன் மூலம் தனது வாழ்க்கையைத் தொடங்கிய இவர், 1989 ஆம் ஆண்டு தொடங்கப்பட்ட கொச்சி பண்பலையில் சேர்ந்தார். 38 வருட சேவைக்குப் பிறகு 2021 இல் கொச்சி பண்பலையில் இருந்து ஓய்வு பெற்றார்.

கிரிஜா பிரபல சுற்றுச்சூழல் ஆர்வலரான சி. ஆர். நீலகண்டனை மணந்தார். இந்த தம்பதியருக்கு ஆர்த்ரா மற்றும் அர்ச்சா என்ற இரண்டு மகள்கள் உள்ளனர். கொச்சியில் உள்ள காக்கநாடு பகுதியில் வசிக்கின்றனர்.

விருதுகளும் கௌரவங்களும்
-----------------------

கிரிஜா 2018 ஆம் ஆண்டில் புத்த பூர்ணிமா எனும் கவிதைத் தொகுப்பிற்காக கேரள சாகித்ய அகாதமி விருதைப் பெற்ற்றார். மேலும் 'இலக்கியத்துக்கான சங்ம்புழா விருது' மற்றும் 'பஷீர் அம்மா மலையாள புரசுகாரம்' ஆகியவற்றைப் பெற்றுள்ளார்.

சான்றுகள்
---------

1. ↑  "വി എം ഗിരിജ". *Sayahna*. 2018-11-06. 2018-11-06 அன்று பார்க்கப்பட்டது.
2. ↑  "V M Girija". *Mathrubhumi*. January 23, 2018. 2018-07-21 அன்று மூலம் பரணிடப்பட்டது. 2018-11-06 அன்று பார்க்கப்பட்டது.
3. ↑  "Kochi News : When a poet goes on the air". *தி இந்து*. 2005-08-14. 2018-11-06 அன்று பார்க்கப்பட்டது.
[*தொடர்பிழந்த இணைப்பு*]
4. ↑   பரணிடப்பட்டது 2013-02-27 at the வந்தவழி இயந்திரம் page 59
5. ↑  "വി എം ഗിരിജ ആകാശവാണിയിൽനിന്ന്‌ പടിയിറങ്ങുന്നു" (in ml). .
6. ↑  "മൂന്നര പതിറ്റാണ്ടിന്‍റെ സേവനം; ആകാശവാണിയുടെ അകത്തളം വിട്ട് വി.എം.ഗിരിജ | V M Girija | All India Radio". *www.youtube.com* (ஆங்கிலம்). 2021-10-17 அன்று பார்க்கப்பட்டது.
7. ↑  "Kerala Sahitya Akademi Awards: K. V. Mohan Kumar's 'Ushnarashi' best novel" (in en). Archived from the original on 2019-12-21. .
8. ↑  "K G Sankara Pillai and M Mukundan selected for akademi fellowships". .
9. ↑  "ബഷീർ ബാല്യകാലസഖി പുരസ്കാരം ബി.എം. സുഹറയ്ക്കും ബഷീർ അമ്മ മലയാളം പുരസ്കാരം വി.എം.ഗിരിജയ്ക്കും". *Asianet News Network Pvt Ltd* (மலையாளம்). 2021-06-29 அன்று பார்க்கப்பட்டது.
மருத்துவர் **எலா லோத்** (Ela Lodh)(இறப்பு 19 சூலை, 2021) என்பவர் இந்திய மகப்பேறு மருத்துவர் மற்றும் மகளிர் மருத்துவ நிபுணர் ஆவார். இவர் 2020ஆம் ஆண்டுக்கான நாரி சக்தி விருதை 8 மார்ச் 2022 அன்று மரணத்திற்குப் பின் பெற்றார்.

தொழில்
------

எலா லோத் இந்தியாவின் திரிபுரா மாநிலத்தில் உள்ள கோவாயில் பிறந்தார். மகப்பேறியல் மற்றும் மகளிர் மருத்துவ நிபுணராக தகுதி பெற்ற இவர், திரிபுரா சுகாதார சேவையில் பணிபுரிந்து, இறுதியில் நிர்வாக இயக்குநரானார். இவர் 1990 முதல் 2000 வரை இத்துறையில் பதவி வகித்தார். திரிபுராவின் மஞ்சட்காமாலை அறக்கட்டளையின் நிறுவனராகவும் இருந்தார். இவர் 19 சூலை 2021 அன்றுகொல்கத்தாவில் உள்ள ஒரு தனியார் மருத்துவமனையில் மாரடைப்பால் இறந்தார்.

விருதுகள் மற்றும் அங்கீகாரம்
----------------------------

2020ஆம் ஆண்டிற்கான நாரி சக்தி விருதினை லோத், மார்ச் 8, 2022ஆம் அன்று அன்று மரணத்திற்குப் பின் விருதாகப் பெற்றார். இந்தியப் பிரதமர் நரேந்திர மோதியிடமிருந்து இவ்விருதினை, லோத்தின் மகன் பெற்றுக் கொண்டார்.

மேற்கோள்கள்
-----------

1. ↑  "List of Awardees Nari Shakti Puraskar 2020" (PDF). *Government of India*. 8 March 2022 அன்று மூலம் (PDF) பரணிடப்பட்டது. 9 March 2022 அன்று பார்க்கப்பட்டது.
2. ↑  "Dr. Ela Lodh to get Nari Shakti Puraskar-2020 posthumously". Archived from the original on 2022-03-09. .
**இலத்திகா (Lathika)** இவர் ஓர் இந்திய பின்னணி பாடகர் ஆவார். 1980களின் பிற்பகுதியிலிருந்து 1990களின் முற்பகுதி வரை மலையாள திரைப்படத் துறையில் இசை விளக்கப்படங்களில் குரல் கொடுத்துள்ளார். 300க்கும் மேற்பட்ட படங்களுக்கு முக்கியமாக மலையாளம் மற்றும் தமிழ்த் திரைப்பட பாடல்களுக்காக இவர் குரல் கொடுத்துள்ளார். அந்தக் காலத்தின் இவரது சில புகழ் பெற்ற பாடல்கள் 'கத்தோடு கதோரம்…' மற்றும் 'தேவதூதர் பாடி…' ( கத்தோடு கதோரம் 1985 படம் ), 'பூ வேனம் பூப்பாத வேனம்…' (ஒரு மின்னாமினுங்கின்டே நூருங்குவெட்டம் ), மற்றும் 'தரும் தலிரும்…' ( சிலம்பு ) ஆகியன.

தொழில்
------

இலத்திகா தனது 16 வயதில் இயக்குநர் ஐ.வி.சசியின் 'அபிநந்தம்' (1976) என்றப் படத்திற்காக கண்ணூர் ராஜன் இசையமைத்த 'புஷ்பதல்பதின் ..' என்றப் படத்தில் அறிமுகமானார். பாடகர் கே.ஜே.யேசுதாசுடன் இவர் இணைந்து பாடினார்.

தற்போதைய வாழ்க்கை
-----------------

தற்போது திருவனந்தபுரத்தில் உள்ள சுவாதி திருநாள் இசைக் கல்லூரியில் இசைத் துறையில் விரிவுரையாளராக பணியாற்றி வருகிறார். இவர் உதவி பேராசிரியராகப் பதவி உயர்வு பெற்று, அதே கல்லூரியில் பணிபுரிந்து வருகிறார்.

குறிப்புகள்
-----------

1. ↑  Sathyendran, Nita (25 March 2010). "Unforgettable Lathika". *The Hindu*.. பார்த்த நாள்: 2 September 2018.

வெளி இணைப்புகள்
---------------

* ஐ.எம்.டி.பி இணையத்தளத்தில் இலத்திகா
* Lathika at MSI
**ஜும்ஆ பள்ளிவாசல்** (Jama Masjid Gulbarga) இந்தியா நாட்டின் கர்நாடகா மாநிலத்தில் குல்பர்கா மாவட்டத்தில் குல்பர்கா நகரில் உள்ள பள்ளிவாசல் ஆகும். இப்பள்ளிவாசல் கி.பி.1367 இல் கட்டப்பட்டது.

அமைப்பு
-------

இப்பள்ளிவாசலும் ஐதராபாத்து நகரில் உள்ள எசுப்பானியப் பள்ளிவாசலும் இந்தியாவில் எசுப்பானியா நாட்டின் கோர்தோபா பள்ளிவாசல் - தேவாலயம்  போன்ற வடிவமைப்பில் கட்டப்பட்டவை..

வரலாறு
------

பாமினி சுல்தானகத்தை  தோற்றுவித்த அலாவுதின் பாமன் சா ஆட்சியில் கி.பி.1347 இல் குல்பர்கா கோட்டை கட்டப்பட்டது.
பின்னர் முதலாம் முகம்மது ஷா (1358-75) மன்னரால் இப்பள்ளிவாசல் கி.பி.1347 இல் குல்பர்கா கோட்டைக்கு உள்ளே கட்டப்பட்டது.அவரது ஆட்சியில் குல்பர்கா பாமினி சுல்தானகத்தின் தலைநகராக இருந்தது.

கட்டிடக்கலை
-----------

ஜும்ஆ பள்ளிவாசல், குல்பர்கா மினார் இல்லாமல் கட்டப்பட்டது.இப்பள்ளிவாசல் குல்பர்கா கோட்டைக்கு உள்ளே பெரிய குவிமாடம் கொண்டு கட்டப்பட்டது.இது எசுப்பானியா நாட்டின் மூரிஸ் வடிவமைப்பில் கி.பி.1367 இல் கட்டப்பட்டது. எசுப்பானியா நாட்டின் கோர்தோபா பள்ளிவாசல் போன்ற வடிவமைப்பில் கட்டப்பட்டுள்ளது.
மேற்கே பெரிய குவிமாடம்,நான்கு மூலைகளில் சிறிய குவிமாடங்கள் கொண்டுள்ளது.முற்றத்தில் 63 சிறிய குவிமாடங்கள் கொண்டுள்ளது. தெற்காசியாவில் அதன் வடிவம் மற்றும் கட்டமைப்பில் சிறந்த பள்ளிவாசலாக கருதப்படுகிறது.

புகைப்படங்கள்
-------------

* பள்ளிவாசலின் உட்பகுதி வளைவுகள்பள்ளிவாசலின் உட்பகுதி வளைவுகள்
* பள்ளிவாசலின் உட்பகுதி வளைவுகள்பள்ளிவாசலின் உட்பகுதி வளைவுகள்
* பள்ளிவாசலின் உட்பகுதி வளைவுகள்பள்ளிவாசலின் உட்பகுதி வளைவுகள்
* பள்ளிவாசலின் உட்பகுதி வளைவுகள்பள்ளிவாசலின் உட்பகுதி வளைவுகள்
* பள்ளிவாசலின் நுழைவாயில்.பள்ளிவாசலின் நுழைவாயில்.
* பருவமழை காலகட்டத்தில் பள்ளிவாசல்பருவமழை காலகட்டத்தில் பள்ளிவாசல்

வெளி இணைப்புகள்
---------------

* "City of tombs and domes," *The Hindu Daily*

மேற்கோள்கள்
-----------

1. ↑  Malipatil, Sumitra (22 April 2014). "Mosque with a Spanish touch". Deccan Herald.. பார்த்த நாள்: 19 January 2015.
2. ↑  Cumming, Sir John (2006). *Revealing India's Past*. Read Books. பக். 424. ISBN 9781406704082. பன்னாட்டுத் தரப்புத்தக எண்:1-4067-0408-3.. பார்த்த நாள்: 2009-11-08.
3. ↑  Sathyan, B. N. Sri (1965). *Karnataka State Gazetteer: Gulbarga*. The Director of Print. Stationery and Publications at the Govt. Press, Government of Karnataka. பக். 218 and 462.. பார்த்த நாள்: 2009-11-10.
4. ↑  "காப்பகப்படுத்தப்பட்ட நகல்". 2010-11-20 அன்று மூலம் பரணிடப்பட்டது. 2017-01-12 அன்று பார்க்கப்பட்டது.
5. ↑  Gulbarga
6. ↑  "காப்பகப்படுத்தப்பட்ட நகல்". 2010-11-20 அன்று மூலம் பரணிடப்பட்டது. 2017-01-12 அன்று பார்க்கப்பட்டது.
7. ↑
8. ↑
**நால்தார் வனவிலங்குச் சரணாலயம்** ( *Naltar Wildlife Sanctuary* ) என்பது பாக்கித்தானின் கில்கிட்-பால்டிஸ்தானில் உள்ள நோமலுக்கு அருகிலுள்ள நால்தார் பள்ளத்தாக்கில் அமைந்துள்ள ஒரு பாதுகாக்கப்பட்ட பகுதியாகும்.  இந்தச் சரணாலயம் 22 நவம்பர் 1975 இல் உருவாக்கப்பட்டது. மேலும், இருபுறமும் உயரமான மலைகள் கொண்ட செங்குத்தான காடுகள் நிறைந்த பள்ளத்தாக்கைக் கொண்டுள்ளது. சிறிய எண்ணிக்கையிலான மார்க்கோர் காட்டு ஆடு மற்றும் பிற பெரிய பாலூட்டிகள் இங்கு காணப்படுகின்றன.

அமைவிடம்
--------

 நால்தார் பள்ளத்தாக்கு
நால்தார் வனவிலங்குச் சரணாலயம், பாக்கித்தானின் கில்கித்-பால்டிஸ்தான் பகுதியில் உள்ள மலைப் பள்ளத்தாக்கு கன்சா பள்ளத்தாக்குக்கு அருகில் நால்தார் பள்ளத்தாக்கில் அமைந்துள்ளது, கில்கித் நகரத்திலிருந்து சுமார் 45 கிமீ (28 மைல்) தொலைவில் உள்ளது.

சரணாலயம்
--------

22 நவம்பர் 1975 இல் உருவாக்கப்பட்ட இந்தச் சரணாலயம் 27,206 எக்டேர்கள் (67,230 ஏக்கர்கள்) பரப்பளவைக் கொண்டுள்ளது. சேர் குயில்லா கேம் காடுகள் மற்றும் பகோரா கேம் காடுகள் ஆகிய இரண்டு பாதுகாக்கப்பட்ட பகுதிகளை ஒட்டியுள்ளது. மூன்றின் மொத்த பரப்பளவும் 50,000 எக்டேர்கள் (120,000 ஏக்கர்கள்) ஆகும். நால்தார் பள்ளத்தாக்கு என்பது புளூவியோ-பனிப்பாறை பள்ளத்தாக்கு ஆகும். இது U-வடிவ குறுக்குவெட்டு உயரமாகவும், கீழே V- வடிவ குறுக்குவெட்டாகவும் உள்ளது. இது வடமேற்கிலிருந்து தென்கிழக்காக சீரமைக்கப்பட்டுள்ளது. மேலும், இருபுறமும் உயர்ந்த மலைகளைக் கொண்டுள்ளது. சரணாலயம் பள்ளத்தாக்கின் அடிப்பகுதியில் இருந்து 5,900 மீ (19,400 அடி) வரை நீண்டுள்ளது. மழைப்பொழிவு 254 முதல் 381 மிமீ (10 மற்றும் 15 அங்கு) வரை மாறுபடும். குளிர்காலம் மிகவும் குளிராக இருக்கும், ஆற்றின் அதிக பகுதிகள் உறைபனியாக இருக்கும். 

 நால்தார் பள்ளத்தாக்கு

தாவரங்கள்
---------

இந்த சரணாலயம் குறைவான உயரமுடைய அகன்ற இலைகளாலான மற்றும் அதிக வளர்ச்சியுடைய ஊசியிலை காடுகளால் ஆனது.

விலங்கினங்கள்
-------------

அழிந்து வரும் மார்க்கோர் காட்டு ஆடுகள் ஒரு சிறிய எண்ணிக்கையில் இப்பகுதியில் வாழ்கிறது.  பனிச்சிறுத்தை, பழுப்புக் கரடி , சாம்பல் ஓநாய், சிவப்பு நரி , பீச் மார்டென், சிறுத்தைப் பூனை ஆகியவை தற்போதுள்ள மற்ற பெரிய பாலூட்டிகளில் அடங்கும். சுமார் 35 வகையான பறவைகள் சரணாலயத்தில் பதிவு செய்யப்பட்டுள்ளன.

சான்றுகள்
---------

1. ↑  "Naltar Wildlife Sanctuary". *Wildlife sanctuaries/Game reserves*. Wildlife of Pakistan. 3 பிப்ரவரி 2020 அன்று மூலம் பரணிடப்பட்டது. 29 September 2015 அன்று பார்க்கப்பட்டது.
2. ↑  "Important Bird Areas factsheet: Naltar Wildlife Sanctuary". BirdLife International. 30 September 2015 அன்று பார்க்கப்பட்டது.
3. ↑  "Naltar Wildlife Sanctuary". *Wildlife sanctuaries/Game reserves*. Wildlife of Pakistan. 3 பிப்ரவரி 2020 அன்று மூலம் பரணிடப்பட்டது. 29 September 2015 அன்று பார்க்கப்பட்டது."Naltar Wildlife Sanctuary" பரணிடப்பட்டது 2020-02-03 at the வந்தவழி இயந்திரம். *Wildlife sanctuaries/Game reserves*. Wildlife of Pakistan. Retrieved 29 September 2015.
4. ↑  "Important Bird Areas factsheet: Naltar Wildlife Sanctuary". BirdLife International. 30 September 2015 அன்று பார்க்கப்பட்டது."Important Bird Areas factsheet: Naltar Wildlife Sanctuary". BirdLife International. Retrieved 30 September 2015.
**கொடுதி வழிபாடு** என்பது தீமைதரும் தெய்வங்களுக்குப் படையலிடுவதைக் குறிப்பதாகும். இவ்வாறு படையல் இடுவதால் தீமை தரும் தெய்வங்கள் துன்பம் தராமல் சாந்தியடையும் என்று நம்புகின்றனர்.

பிரிவுகள்
---------

விவசாயக் கொடுதி, வேட்டைக் கொடுதி என இருவகைப் பிரிவுகளில் கொடுதி சடங்குகள் உள்ளன. 

விவசாயக் கொடுதி என்பது கொடுதிச் சடங்குகளில் உற்பத்தியை மையமாகக் கொண்டு நடத்தப்படுபவை. வேட்டைக் கொடுதி என்பது வேட்டையில் பொருள் கிடைப்பதின் பொருட்டு நடத்தப்படுபவை. 

### விவசாயக் கொடுதி

* மீனக்கொடுதி - விவசாயத்துக்குத் திட்டமிடும் வழிபாடு
* கச்சிக் கொடுதி - அறுவடைக்கு முன்னர் செய்யப் படும் வழிபாடு
* பூக்கொடுதி - அறுவடை செய்த தானியத்தில் விதைகளைச் சேகரிப்பதற்கான வழிபாடு

### பிற கொடுதி

* மகரக் கொடுதி - வன தெய்வங்களுக்காக நடத்தப்படும் வழிபாடு
* அம்மங்கொடுதி - அம்மை போன்ற நோய்கள் தாக்கும் காலங்களில், பெண் தெய்வத்துக் காக நடத்தப்படுவது

கார்த்திகை கொடுதி
-----------------

மேற்கு தொடர்ச்சி மலையயில் வாழும் பழங்குடிகளான காணி மக்கள் கார்த்திகை மாதம் முழுவதும் கொடுதி வழிபாடு செய்கின்றனர்.  எனவே கார்த்திகை கொடுதி எனவும் அழைக்கப்படுகிறது. 

வனதேவதைகளைத் திருப்திப்படுத்தவும், நோய் அண்டாமலிருக்கவும் இவ்வழிபாட்டினை நடத்துகின்றனர். இவ்வழிபாட்டினை நடத்தும்போது கார்த்திகைச் சாற்றுப்பாடல் பாடுவது வழக்கம். இவ்வழிபாட்டு விழாவினை அவர்கள் நடத்தும் அனைத்துவிழாக்களை விடவும் சிறப்பாகவும் மகிழ்ச்சியாகவும் ஒவ்வொரு குடியிருப்பிலும் கொண்டாடுகின்றனர்.

ஆதாரங்கள்
---------

1. 1 2  நாட்டுப்புற வழிபாட்டு மரபுகளும் நம்பிக்கைகளும் - மகாகவி பாரதியார் அச்சகம் - பக்கம்- 277
2. 1 2 3 4 5  "மண்... மக்கள்... தெய்வங்கள்! - 7".. External link in `|website=` (உதவி)
3. ↑  "காணி மக்களின் கார்த்திகை பொங்கல்". *Dinamalar*.
4. ↑  "'காணி பழங்குடிகள்' - மேற்கு தொடர்ச்சி மலை பூர்வகுடிகளின் அற்புத வாழ்க்கை!". *Samayam Tamil*.

வெளி இணைப்புகள்
---------------

* - Tamil Digital Library நாட்டுப்புற வழிபாட்டு மரபுகளும் நம்பிக்கைகளும் நூல்